U Njemačkoj, broj izbjeglica raste dvostruko brže nego lani
Malo migranata želi ostati u južnoj Evropi, pa radije ne daju imena ni otiske prstiju dok ne dođu do svog konačnog odredišta.
Njemačka sutra održava summit o izbjeglicama nakon što se broj onih koji traže azil u toj zemlji udvostručio u godini dana. Samo tokom 2015. vjeruje se da je 30 hiljada migranata prešlo Sredozemnim morem iz Afrike u Evropu, a mnogi od njih odlaze na sjever kontinenta tragajući za boljim programima socijalne pomoći, kao i za poslovima. Za Glas Amerike, Henry Ridgwell je pratio put migranata kroz Evropu i vlakom putovao od Italije do Minhena. U ekspres vlaku iz Verone za Minhen, prve migrante vidimo kako se ukrcavaju na Brenneru, na planinskoj talijansko-austrijskoj granici. Nervozno, oni sjedaju i čekaju. Prvi policajci dolaze na vlak u Rosenheimu, odmah po prijelazu njemačke granice, i pritvaraju više od 70 migranata. Prema evropskim takozvanim Dublinskim propisima, migranti bi trebali zatražiti azil u zemlji u koju prvu uđu. Stoga oni često odbijaju otkriti svoja imena ili dati otiske prstiju dok ne dođu do svog konačnog odredišta. Put ih često od Sjeverne Afrike vodi preko Mediterana, sjeverno kroz Italiju, sve do Minhena, u južnoj Njemačkoj. Malo migranata želi ostati u južnoj Evropi, objašnjava Rebecca Kilian-Mason, iz Minhenskog izbjegličkog vijeća. Ali, u Njemačkoj ju dobiju. G. 2014., 173 hiljade ljudi je ovdje zatražilo azil. Stopa se udvostručila 2015. Među tražiteljima je i James iz Sierra Leonea koji je stupio nogom u Evropu ilegalno ušavši u španjolsku enklavu Melilla, u Sjevernoj Africi. Nada se da će njemačke vlasti biti sklone njegovoj molbi za azil. Franziska Fassbinder pruža besplatne savjete ljudima poput Jamesa, putem Minhenške pravne klinike za izbjeglice. Kaže da ogroman broj slučajeva azila znači da su vlasti preplavljene tako da ih tek šačica bude poslana u zemlju u koju su prvu ušli. Mnogi tražitelji azila budu odbijeni s obrazloženjem da su ekonomski migranti, a ne izbjeglice koje bježe od rata. To je teško razlikovanje, kaže Fassbinder. Bogate evropske zemlje, kao što je Njemačka, poznate su po svojim programima socijalne pomoći. Ali, priliv migranata - koji bježe i od rata i od siromaštva - stavlja na kušnju volju vlada i stanovnika širom kontinenta.